als_Latn dik_Latn sag_Latn
Ylli i Arsenalit, Thierry Henry ka njoftuar fundin e angazhimit në futboll
Thierry Henry nëpërmjet faqes zyrtare në Facebook-ut njoftoi pensionimin e tij nga futbolli.
ANKARA (AA) – Ylli 27-vjeçar francez Thierry Henry sot përmes faqes zyrtare në Facebook njoftoi fundin e angazhimit të tij në futboll. Henry për tetë sezone ka luajtur për klubin londinez Arenal në Premier Ligën Angleze dhe tri vjet i kaloi në Barcelonë, raporton Anadolu Agency (AA).
"Pas 20 viteve lojë unë kam vendosur të dal në pension nga futbolli profesionist. Ky ka qenë një udhëtim i jashtëzakonshëm dhe unë do të doja të falënderoj të gjithë tifozët, bashkëlojtarët dhe individët në AS Monako, Juventus, Arsenal, Barcelona, New York Red Bulls dhe natyrisht ekipit kombëtar francez i cili kohën time në lojë e bëri të veçantë”, ka shkruar Henry.
Ai theksoi se tani është koha për një rrugë të ndryshme të karrierës dhe u shpreh i kënaqur teksa theksonte se do të kthehet në Londër për t'u bashkuar me Sky Sports. Sky Sports është kanali britaniko-irlandez sportiv i cili ka të drejtë të transmetojë drejtpërdrejtë Premier Ligën Angleze.
"Shpresoj se jeni kënaqur së shikuari aq sa jam kënaqur unë së luajturi", përfundoi Henry.
Henry në katër vitet të fundit ka luajtur për ekipin amerikan New York Red Bulls. E braktisi klubin në fillim të dhjetorit, pasi u eliminuan nga finalja. Klubet për të cilat ka luajtur kanë arritur sekse të rëndësishme gjatë karrierës së tij, prej të cilëve dallohen titulli i ligës franceze në vitin 1997 për Monacon, dy tituj për Arsenalin në vitin 2002 dhe 2004 dhe dy tituj në ligën spanjolle për Barcelonën në 2009 dhe 2010.
Ylli i Arsenalit dhe Barcelonës ishte një nga lojtarët kryesor të ekipit kombëtar francez. Les Bleus (të kaltërit e Francës) me ndihmën e tij kanë fituar kampionatin botëror FIFA World Cup 1998, UEFA Euro 2000 dhe FIFA kupën e Konfederatave në 2003.
als_Latn als_Latn als_Latn als_Latn als_Latn als_Latn als_Latn als_Latn